भीम टांक हत्याकांड की जांच सीबीआई से करवाने की मांग
लुधियाना | भारतीयवाल्मीकि धर्म समाज ने अबोहर में वाल्मीकिन समाज के भीम टांक की दर्दनाक हत्याकांड के मामले की जांच सीबीआई से करवाने की मांग रखी है। बुधवार को भावाधस के राष्ट्रीय सर्वोच्च निर्देशक अश्वनी सहोता ने इस मुद्दे पर एक मांगपत्र मुख्यमंत्री के सलाहकार शिअद नेता स. महेशइंद्र सिंह ग्रेवाल को उनके निवास पर जाकर दिया। इस मांगपत्र में उक्त मामले की सीबीआई जांच के अलावा मृतक परिवार को सुरक्षा एवं आर्थिक सहायता, परिवार के एक मैंबर को सरकारी नौकरी देने की मांग शामिल हैं। सहोता ने कहा कि भीम टांक (अबोहर) दर्दनाक ‘हत्या-काण्ड’ के मुख्य दोषी दोषियों को तुरंत गिरफ्तार किया जाए। इस अवसर पर विजय मानव, एडवोकेट विजय सभ्रवाल, राष्ट्रीय महासचिव वीरश्रेष्ठ विक्की सहोता, रजिन्द्र सहोता, राज कुमार सहोता, बबलू अनार्य, इन्द्र पाल चौहान, हरिकृष्ण ढेरू, बिट्टू गिल, दविन्द्र काका, लाला प्रवीण, नरेश दैत्य, काला स्वामी उपस्थित थे।
hin_Deva hin_Deva